CELEX: 32005R1739
Language: mt
Date: 2005-10-21 00:00:00
Title: 1739/2005/KE: Regolament tal-Kummissjoni (KE) Nru 1739/2005 tal- 21 ta’ Ottubru 2005 li jistipula r-rekwiżiti dwar is-saħħa ta’ l-annimali għall-moviment ta’ l-annimali taċ-ċirku bejn l-Istati Membri Test b'rilevanza għaż-ŻEE.

21.11.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  74
               
            REGOLAMENT TAL-KUMMISSJONI (KE) Nru 1739/2005
      tal-21 ta’ Ottubru 2005
      li jistipula r-rekwiżiti dwar is-saħħa ta’ l-annimali għall-moviment ta’ l-annimali taċ-ċirku bejn l-Istati Membri
      (Test b'rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 92/65/KEE tat-13 ta' Lulju 1992 li tistabbilixxi r-rekwiżiti tas-saħħa ta' l-annimali li jirregolaw il-kummerċ u l-importazzjoni fil-Komunità ta' l-annimali, tas-semen, ta' l-ova u l-embrijoni li m'humiex suġġetti għar-rekwiżiti tas-saħħa ta' l-annimali stipulati fir-regoli speċifiċi tal-Komunità msemmija fl-Anness A (I) tad-Direttiva 90/425/KEE (1), u partikolarment fl-Artikolu 23 tagħha;
      Billi:
      
                  (1)
               
               
                  Huwa xieraq, skond id-Direttiva 92/65/KEE, b'deroga mir-regoli ġenerali dwar il-moviment ta' l-annimali fil-Kapitlu II ta' din id-Direttiva, li jiġu stipulati rekwiżiti speċjali dwar is-saħħa ta' l-annimali għall-moviment ta' l-annimali taċ-ċirku. Il-miżuri previsti f’dan ir-Regolament għandhom japplikaw għal esibizzjonijiet li jivvjaġġaw, għal fieri jew għal wirijiet ta’ l-annimali iżda mhux għal stabbilimenti permanenti msemmija fl-Artikolu 2(1)(ċ) tad-Direttiva 92/65/KEE.
               
            
                  (2)
               
               
                  Għal raġunijiet ta' saħħa ta’ l-annimali, jeħtieġ li l-awtoritajiet kompetenti jkollhom ċertu tagħrif dwar ċirki u fieri li jinkludu annimali taċ-ċirku, partikolarment fir-rigward tal-movimenti bejn l-Stati Membri. Huwa għalhekk xieraq li jinħtieġ li ċirki u fieri bħal dawn ikunu rreġistrati fi Stat Membru u li l-itinerarji tagħhom jitniżżlu.
               
            
                  (3)
               
               
                  Iċ-ċirki u l-fieri spiss iwettqu xogħolhom barra l-Istat Membru ta' l-oriġini tagħhom. Għandu għalhekk ikun possibli għalihom li jkunu rreġistrati fl-Istat Membru fejn is-soltu jkunu residenti jew fejn jinsabu, anke jekk dak ma jkunx l-Istat Membru ta' l-oriġini tagħhom.
               
            
                  (4)
               
               
                  Wirja ta' l-annimali tinkludi annimal waħdu jew numru limitat ta’ annimali miżmuma għall-għan primarju ta’ esibizzjoni pubblika jew ta' divertiment, u jistgħu ikunu mmaniġġjati jew ikunu proprjetà ta' xi ħadd indipendentement. Il-wirjiet ta’ l-annimali jistgħu iseħħu barra l-Istat Membru ta’ l-oriġini tagħhom, per eżempju meta jkunu parti minn ċirku jew meta jsiru fuq bażi individwali bħal attivitajiet ta’ divertiment jew iffilmjar. Huwa għalhekk xieraq ukoll li l-wirjiet ta’ l-annimali jiddaħħlu fl-ambitu ta’ dan ir-Regolament.
               
            
                  (5)
               
               
                  Ir-riskju għas-saħħa ta’ l-annimali li jirriżulta minn ċirku jew fiera huwa direttament relatat ma’ l-ispeċi ta’ annimali miżmuna fihom. L-operaturi taċ-ċirki u tal-wirjiet ta’ l-annimali għandhom għalhekk ikunu meħtieġa jżommu reġistri fejn iniżżlu l-informazzjoni dwar il-preżenza ta’ l-annimali tagħhom.
               
            
                  (6)
               
               
                  Huwa neċessarju li jiġu ffaċilitati l-kontrolli fuq l-istat tas-saħħa ta’ l-annimali taċ-ċirku. Meta jitqiesu l-modi differenti kif l-annimali taċ-ċirku jkunu mċaqalqa fil-Komunità, huwa xieraq li jsiru provvedimenti għall-passaporti ta' l-annimali taċ-ċirku fejn titniżżel l-informazzjoni relevanti dwar is-saħħa ta' l-annimali, inklużi d-dettalji ta' l-ittestjar u t-tilqim.
               
            
                  (7)
               
               
                  Ir-regoli dwar is-saħħa ta’ l-annimali għall-annimali taċ-ċirku jistgħu jkunu bbażati fuq l-istess prinċipji bħal-leġiżlazzjoni Komunitarja tas-saħħa ta’ l-annimali dwar kummerċ intra-Komunitarju f’annimali domestiċi miżmuma fi stabbilimenti, inkluża d-Direttiva tal-Kunsill 64/432/KEE tas-26 ta' Ġunju 1964 dwar problemi tas-saħħa ta' l-annimali li jaffettwaw il-kummerċ intra-Komunitaju f’annimali bovini u ħnieżer (2) u d-Direttiva tal-Kunsill 91/68/KEE tat-28 ta’ Jannar 1991 dwar kundizzjonijiet fuq is-saħħa ta’ l-annimali li jirregolaw il-kummerċ intra-Komunitarju ta' annimali ovini u kaprini (3). Madanakollu, dawn ir-regoli għandhom jiġu adattati għall-problemi partikolari li jirriżultaw mill-ispeċi relevanti ta’ l-annimal meta huma miżmuma f'ċirki u fieri u ċċertifikati kif suppost minn veterinarju uffiċjali kif definit fl-Artikolu 2(7) tad-Direttiva tal-Kunsill 90/425/KEE (4)
                  
               
            
                  (8)
               
               
                  Il-kundizzjonijiet tas-saħħa ta’ l-annimali u d-dokumentazzjoni jew passaporti li jmorru magħhom kienu stipulati għall-moviment intra-Komunitarju ta’ qtates, klieb u insma fir-Regolament (KE) Nru 998/2003 tal-Parlament Ewropew u tal-Kunsill (5) u għall-ekwini fid-Deċiżjoni tal-Kummissjoni 93/623/KEE (6). L-annimali taċ-ċirku ta’ dawk l-ispeċi għandhom għalhekk jikkonformaw mar-regoli dwar il-passaporti u s-saħħa ta’ l-annimali stipulati fihom.
               
            
                  (9)
               
               
                  Fl-interess tal-konsistenza, huwa xieraq li l-Irlanda, Ċipru, Malta u r-Renju Unit jitħallew japplikaw għall-annimali taċ-ċirku li huma vulnerabbli għar-rabja r-regoli nazzjonali dwar il-kwarantina kif previsti fid-Direttiva 92/65/KEE.
               
            
                  (10)
               
               
                  Il-miżuri previsti f’dan ir-Regolament għandhom ikunu mingħajr preġudizzju għal-leġiżlazzjoni li timplimenta r-Regolament tal-Kunsill (KE) Nru 338/97 dwar il-protezzjoni ta’ l-ispeċi ta’ fawna u flora selvaġġi billi tirregola l-kummerċ fihom (7).
               
            
                  (11)
               
               
                  Sabiex tkun assigurata traċċabilità sħiħa ta’ l-annimali taċ-ċirku, huwa neċessarju li jitniżżlu l-movimenti intra-Komunitarji ta’ l-annimali taċ-ċirku billi tintuża s-sistema TRACES imdaħħla mid-Deċiżjoni tal-Kummissjoni 2004/292/KE (8), u li jkunu applikati r-rekwiżiti għaċ-ċertifikazzjoni għall-kummerċ intra-Komunitarju kif stipulati fir-Regolament tal-Kummissjoni (KE) Nru 599/2004 dwar l-adozzjoni ta’ mudell armonizzat ta’ ċertifikat u rapport ta’ ispezzjoni marbuta mal-kummerċ intra-Komunitarju f’annimali u prodotti dderivati mill-annimali (9).
               
            
                  (12)
               
               
                  Ħin biżżejjed għandu jkun allokat sabiex jippermetti l-implimentazzjoni tar-rekwiżiti ġodda pprovduti minn dan ir-Regolament.
               
            
                  (13)
               
               
                  Il-miżuri previsti f'dan ir-Regolament huma bi qbil ma l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
               
            ADDOTTAT DAN IR-REGOLAMENT:
      Artikolu 1
      Suġġett u firxa ta' l-applikazzjoni
      B’deroga mill-Kapitolu II tad-Direttiva 92/65/KEE, dan ir-Regolament jistipola r-rekwiżiti dwar is-saħħa ta’ l-annimali li japplikaw għall-moviment ta’ l-annimali taċ-ċirku bejn l-Istati Membri.
      Ir-regoli dwar iċ-ċirki japplikaw mutatis mutandis għall-wirjiet ta' l-annimali.
      Dan ir-Regolament se japplika mingħajr preġudizzju għal
      
                  a)
               
               
                  il-miżuri li japplikaw lill-annimali vulnerabbli għar-rabja f’xi Stati Membri kif ipprovduti fl-Artikolu 10(4) tad-Direttiva 92/65/KEE,
               
            
                  b)
               
               
                  ir-regoli rilevanti dwar l-iċċertifikar li jinsabu fi ħdan il-leġiżlazzjoni li timplimenta r-Regolament tal-Kunsill (KE) Nru 338/97 dwar il-protezzjoni ta’ l-ispeċi ta’ fawna u flora selvaġġi billi jirregolaw il-kummerċ fihom.
               
            Artikolu 2
      Definizzjonijiet
      Għall-iskop ta' dan ir-Regolament id-definizzjonijiet li ġejjin għandhom japplikaw:
      
                  1.
               
               
                  “ċirku” ifisser esibizzjoni li tivvjaġġa jew fiera li tinkludi annimal wieħed jew iktar;
               
            
                  2.
               
               
                  “annimal” ifisser annimal ta’ l-ispeċi elenkati fl-Anness A mad-Direttiva 92/65/KEE li jkun miżmum għall-wiri pubbliku għal raġunijiet ta' divertiment u edukazzjoni;
               
            
                  3.
               
               
                  “operatur taċ-ċirku” ifisser sid iċ-ċirku, l-aġent tiegħu jew persuna oħra b’responsabilità totali għaċ-ċirku;
               
            
                  4.
               
               
                  “veterinarju uffiċjali” ifisser il-veterinarju uffiċjali kif definit mill-Artikolu 2 (7) tad-Direttiva 90/425/KEE.
               
            Artikolu 3
      Il-moviment bejn Stati Membri
      Ċirku jista’ jmur fi Stat Membru ieħor biss jekk ikun irreġistrat skond l-Artikolu 4 u jekk jissodisfa r-rekwiżiti ta' l-Artikoli 8, 9 u 10.
      Artikolu 4
      Reġistrazzjoni taċ-ċirki
      1.   Talanqas 40 jum tax-xogħol qabel ma ċ-ċirku jiċċaqlaq lejn Stat Membru ieħor, l-operatur taċ-ċirku għandu jressaq applikazzjoni bil-miktub għar-reġistrazzjoni lill-awtorità kompetenti ta' l-Istat Membru fejn iċ-ċirku għandu r-residenza legali tiegħu jew fl-Istat Membru fejn jinsab.
      2.   Wara li tasal l-applikazzjoni msemmija fil-paragrafu 1, l-awtorità kompetenti għandha twettaq kull kontroll meħtieġ fir-rigward tal-konformità mar-rekwiżiti tas-saħħa ta' l-annimali stipulati f'dan ir-Regolament.
      3.   Jekk ir-rekwiżiti msemmija fil-paragrafu 2 jintlaħqu, l-awtorità kompetenti għandha toħroġ:
      
                  a)
               
               
                  numru uniku ta’ reġistrazzjoni għaċ-ċirku li għandu jibda bil-kodiċi ISO ta’ l-Istat Membru;
               
            
                  b)
               
               
                  reġistru għall-annimali fiċ-ċirku skond l-Artikolu 5
               
            
                  ċ)
               
               
                  reġistru tal-post skond l-Artikolu 6;
               
            
                  d)
               
               
                  passaporti ta’ l-annimali skond l-Artikolu 7.
               
            4.   L-awtorità kompetenti għandha żżomm reġistru tad-dokumenti kollha maħruġa minnha taħt il-paragrafu 3.
      Artikolu 5
      Reġistru ta’ l-annimali
      Ir-reġistru ta’ l-annimali fiċ-ċirku msemmi fl-Artikolu 4(3)(b) għandu jkun konformi mal-mudell stipulat fl-Anness I u jkollu fuqu n-numru ta’ reġistrazzjoni msemmi fl-Artikolu 4(3)(a). Kull paġna għandha tkun ittimbrata u ffirmata mill-veterinarju uffiċjali qabel il-ħruġ.
      Artikolu 6
      Reġistru tal-post
      Ir-reġistru tal-post imsemmi fl-Artikolu 4(3)(ċ) għandu jkun konformi mal-mudell stipulat fl-Anness II u jkollu fuqu n-numru ta’ reġistrazzjoni msemmi fl-Artikolu 4(3)(a). Kull reġistrazzjoni għandha tkun ittimbrata u ffirmata mill-veterinarju uffiċjali qabel kull moviment imsemmi fl-Artikolu 9.
      Artikolu 7
      Passaporti ta’ l-annimali
      1.   Skond l-Artikolu 4 l-awtorità kompetenti għandha toħroġ għal kull annimal fiċ-ċirku barra minn dawk imsemmija fil-paragrafi 2, 3 u 4 ta’ dan l-Artikolu, passaport konformi mal-mudell stipulat fl-Anness III.
      2.   Skond l-Artikolu 4 l-awtorità kompetenti għandha toħroġ għall-għasafar u għall-annimali gerriema fiċ-ċirku passaport kollettiv konformi mal-mudell stipulat fl-Anness IV.
      3.   Klieb, qtates u insma għandhom ikunu suġġetti għall-passaport u għar-regoli tas-saħħa ta’ l-annimali fir-Regolament (KE) Nru 998/2003.
      4.   Ekwini fiċ-ċirku għandhom ikunu suġġetti għall-passaport u għar-regoli tas-saħħa ta' l-annimali fid-Deċiżjoni 93/623/KEE.
      Artikolu 8
      Obbligi ta’ l-operatur taċ-ċirku
      1.   Qabel ma ċ-ċirku jmur fi Stat Membru ieħor, l-operatur taċ-ċirku għandu jassigura li:
      
                  a)
               
               
                  ir-reġistri msemmija fl-Artikolu 4(3)(b) u (ċ) ikunu debitament aġġornati;
               
            
                  b)
               
               
                  l-annimali kollha fiċ-ċirku jkunu akkumpanjati minn passaporti debitament aġġornati;
               
            
                  ċ)
               
               
                  talanqas għaxart ijiem tax-xogħol qabel it-tluq, l-awtorità kompetenti fl-Istat Membru fejn jinsab iċ-ċirku tkun infurmata bl-intenzjoni tat-tluq lejn Stat Membru ieħor.
               
            2.   L-operatur taċ-ċirku għandu jassigura li kull annimal fiċ-ċirku jinżamm b'tali mod li ma jkunx jista' jiġi f'kuntatt dirett jew indirett ma’ kwalunkwe annimal li mhux irreġistrat taħt dan ir-Regolament.
      3.   L-operatur taċ-ċirku għandu jassigura li l-informazzjoni kollha fir-reġistri msemmija fl-Artikoli 4(3)(b)(ċ) tkun miżmuma talanqas għal ħames snin.
      Artikolu 9
      Rekwiżiti għall-movimenti taċ-ċirki bejn l-Istati Membri
      1.   Qabel ma ċ-ċirku jmur fi Stat Membru ieħor, il-veterinarju uffiċjali fl-Istat Membru tat-tluq għandu:
      
                  a)
               
               
                  jivverifika li l-post tat-tluq m' hu suġġett għall-ebda restrizzjoni marbuta mas-saħħa ta’ l-annimali fir-rigward ta' marda li għaliha huwa vulnerabbli annimal fiċ-ċirku;
               
            
                  b)
               
               
                  fl-għaxart ijiem tax-xogħol qabel it-tluq jispezzjona l-annimali kollha fiċ-ċirku sabiex jassigura li huma klinikament b’saħħithom;
               
            
                  ċ)
               
               
                  jivverifika li r-reġistru ta’ l-annimali taċ-ċirku msemmi fl-Artikolu 4 (3)(b) huwa aġġornat u komplet fil-ġurnata ta’ l-ispezzjoni;
               
            
                  d)
               
               
                  jivverifika li l-passaporti ta’ l-annimali fiċ-ċirku huma aġġornati.
               
            2.   Jekk il-kundizzjonijiet kollha stabbiliti fil-paragrafu 1 jiġu sodisfatti, il-veterinarju uffiċjali għandu jindika li ċ-ċirku huwa awtorizzat li jitlaq fi żmien għaxart ijiem tax-xogħol billi jiffirma u jittimbra l-aħħar kolonna tar-reġistru tal-post imsemmi fl-Artikolu 4(3)(ċ).
      Artikolu 10
      Informazzjoni dwar movimenti taċ-ċirki bejn l-Istati Membri
      1.   L-operatur taċ-ċirku għandu, talanqas 48 siegħa qabel ma ċ-ċirku jitlaq minn Stat Membru wieħed biex imur f'ieħor, jikkomunika l-informazzjoni relevanti sabiex jimtela ċ-ċertifikat dwar il-kummerċ intra-Komunitarju fit-TRACES lill-awtorità kompetenti ta’ l-Istat Membru tat-tluq.
      2.   L-awtorità kompetenti ta’ l-Istat Membru tat-tluq għandha, bl-użu tas-sistema TRACES, tgħarraf lill-awtorità kompetenti ta' l-Istat Membru tal-wasla u lill-awtorità kompetenti ta' kull Stat Membru tat-tranżitu dwar il-moviment.
      3.   Fil-mudell taċ-ċertifikat tal-kummerċ intra-Komunitarju kif stipulat fir-Regolament (KE) Nru 599/2004, l-ispeċi u n-numru tal-passaport ta’ l-annimali fiċ-ċirku għandhom jiddaħħlu fil-punt I.31 dwar l-identifikazzjoni ta’ l-annimali/prodotti u r-Regolament preżenti għandu jissemma fil-Parti II.
      Artikolu 11
      Dħul fis-seħħ
      Dan ir-Regolament jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
      Japplika mill-1 ta' Jannar 2007.
      
         Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
         Magħmul fi Brussell, nhar il-21 ta’Ottubru 2005.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 268, ta’ l-14.9.1992, p. 54. Direttiva kif emendata l-aħħar mid-Direttiva 2004/68/KE (ĠU L 139, tat-30.4.2004, p. 320); verżjoni korretta fil- (ĠU L 226, tal-25.6.2004, p. 128).
      
         (2)  ĠU 121, 29.7.1964, p. 1977/64. Direttiva kif ġiet l-aħħar emendata bir-Regolament (KE) Nru 1/2005 (ĠU L 3, 5.1.2005, p. 1).
      
         (3)  ĠU L 46, tad-19.2.1991, p. 19. Direttiva kif l-aħħar emendata bid-Deċiżjoni tal-Kummissjoni 2004/554/KE (ĠU L 248, tad-22.7.2004, p. 1).
      
         (4)  ĠU L 224, tat-18.8.1990, p. 29. Direttiva kif ġiet l-aħħar emendata bid-Direttiva 2002/33/KE (ĠU L 315, tad-19.11.2002, p. 14).
      
         (5)  ĠU L 146, tat-13.6.2003, p. 1. Regolament kif emendat l-aħħar bir-Regolament tal-Kummissjoni (KE) Nru 1193/2005 (ĠU L 194, tas-26.7.2005, p. 4).
      
         (6)  ĠU L 298, tat-3.12.1993, p. 45. Deċiżjoni kif emendat l-aħħar bid-Deċizjoni 2000/68 (ĠU L 23, tat-28.1.2000, p. 72).
      
         (7)  ĠU L 061, tat-3.3.1997, p. 1. Regolament kif emendat l-aħħar bir-Regolament tal-Kummissjoni 1332/2005 (ĠU L 215, tad-19.8.2005, p. 1).
      
         (8)  ĠU L 94, tal-31.3.2004, p. 63. Deċiżjoni kif emendat l-aħħar bid-Deċizjoni 2005/515/KE (ĠU L 187, tal-19.7.2005, p. 29).
      
         (9)  ĠU L 94, tal-31.3.2004, p. 44.
      
         ANNESS I
         REĠISTRU TA’ L-ANNIMALI F’ĊIRKU JEW EŻEKUZZJONI TA’ L-ANNIMALI (taħt ir-Regolament tal-Kummissjoni (KE) Nru 1739/2005) (1)
         
         
            
         Test ta 'immaġni
         
            1.1 Ċirku jew Isem tal-Wirja ta’ l-Annimali
            1.2 Sid iċ-ċirku jew tal-Wirja ta’ l-annimali
            1.5 Awtorità kompetenti (indirizz)
            1.6 Numru ta’ paġni
            1.3 Indirizz taċ-ċirku jew tal-Wirja ta’ l-annimali
            1.4 In-numru ta’ reġistrazzjoni
            1.7 Data tal-ħrug
            1.8 Isem u l-indirizz ta’ l-operatur taċ-ċirku jew ta’ l-eżekuzzjoni ta’ l-annimali
            2.1 NUMRU TAS-SERJE
            2.2 SID L-ANNIMAL (1)
            L-Isem u l-indirizz
            2.3 NUMRU TAL-PASSAPORT
            2.4 SPEĊI
            2.5 IDENTIFIKAZZJONI INDIVIDWALI (2)
            2.6 DĦUL FIĊ-ĊIRKU jew FIL-WIRJA FI
            2.7 TLUQ MIĊ-ĊIRKU jew MILL-WIRJA FI
            1
            2
            3
            4
            5
            …
            (1) Imla meta s-sid ta’ l-annimali ma jkunx iċ-ċirku . Id-dettalji ta’ kull annimal għandhom jiddaħħlu separatament għal kull sid separat.
            (2) Fejn hu prattiku, speċifika t-tip (tatwaġġ, mikroċipp, tikketta tal-widnejn, sketch card, jew ritratt, eċċ.), numru u post.
            PAĠNA …
            3. TIMBRU U FIRMA TAL-VETERINARJU UFFIĊJALI
         
         
            (1)  Ir-reġistru għandu jkun f’forma ta’ ktieb li l-paġni tiegħu ma jistgħux jitbiddlu. Għal dan l-għan kull paġna għandha tkun iffirmata u ttimbrata minn veterinarju uffiċjali qabel ma jingħata lill-operatur taċ-ċirku. Għandu jinżamm għal minimu ta' ħames snin.
      
      
         ANNESS II
         REĠISTRU TAL-POST GĦAL ĊIRKU jew GĦAL WIRJA TA’ L-ANNIMALI (taħt ir-Regolament tal-Kummissjoni (KE) Nru 1739/2005)
         
            
         Test ta 'immaġni
         
            1.1 Ċirku jew Isem il-Wirja ta’ l-Annimali
            1.2 In-numru ta’ reġistrazzjoni
            1.3 Indirizz
            1.4 L-operatur taċ-ċirku
            1.5 Indirizz tal-kwartieri għall-mistrieħ/għax-xitwa (jekk japplika)
            1.6 Punt ta’ kuntatt (inkluż in-numru tat-telefon)
            Permanenti
            Matul l-ivvjaġġar (jekk disponibbli - p.e. GSM)
            2.1 Data tal-wasla
            2.2 Pajjiż
            2.3 L-aħħar post li nżar qabel it-tluq lejn Stat Membru ieħor (reġjun jew belt)
            2.4 Id-data tat-tluq prevista,
            2.5 Timbru u firma ta-veterinarju uffiċjali (*)
            Timbru
            Data
            Firma
            Timbru
            Data
            Firma
            Timbru
            Data
            Firma
            Timbru
            Data
            Firma
            Timbru
            Data
            Firma
            (*) Imla meta ċ-ċirku huwa awtorizzat li jitlaq lejn Stat Membru ieħor.
         
      
      
         ANNESS III
         PASSAPORT INDIVIDWALI GĦALL-ANNIMALI F’ĊIRKU jew F’WIRJA TA’ L-ANNIMALI
         
            
         Test ta 'immaġni
         
            QOXRA
            QOXRA
            UNJONI EWROPEA
            [STAT MEMBRU]
            PASSAPORT TA’ L-ANNIMALI
            (ĊIRKI U WIRJIET TA’ L-ANNIMALI)
            Numru
            Maħruġ fi il- / /
            L-awtorità kompetenti
            Servizz reġjonali/lokali ta’
         
         
            
         Test ta 'immaġni
         
            1. Is-Sid
            2. Deskrizzjoni u identifikazzjoni ta’ l-annimal
            1.1 Isem
            2.1 Isem
            1.2 Kunjom
            2.2 Speċi
            2.3 Razza
            1.3 Indirizz
            2.4 Sess
            2.5 Data tat-twelid
            1.4 Kodiċi postali
            2.6 Kulur il-pil (jekk relevanti)
            1.5 Belt
            2.7 Karatteristika (ċi) partikolari
            1.6 Pajjiż
            1.7 Numru tat-telefon
            1.8 GSM (1)
            2.8 Numru ta’ identifikazzjoni indiwidwali (jekk prattiku)
            2.9 Tip (tatwaġġ, tikketta tal-widnejn, mikroċipp, sketch card, ritratt eċċ.)
            2.10 Post
            1.9 Fax (1)
            1.10 e-mail (1)
            3. Noti
            (1) mhux obbligatorju
            Fil-każ li jinbidel is-sid, din it-taqsima għandha titħassar u l-appendiċi rilevanti għandu jimtela.
            L-identifikazzjoni trid tiġi vverifikata qabel kull dettall ġdid jiddaħħal f’dan il-passaport.
         
         
            
         Test ta 'immaġni
         
            4. Tilqim ta’ qabel
            4.1 Data
            5. Dettalji ta’ l-ittestjar (*)
            4.2 Tilqima
            4.3 Timbru u firma
            5.1 Data
            5.2 Test
            5.3 Riżultat
            5.4 Timbru u
            firma (veteri-narju uffiċjali)
         
         
            
         Test ta 'immaġni
         
            6. Trattamenti
            6.1 Data
            6.2 Tratta-ment
            6.3 Raġuni għattra-ttament
            6.4 Timbru u firma
            Fit-taqsimiet 4, 5 u 6 jistgħu jiżdiedu l-paġni skond il-mudelli
         
         
            
         Test ta 'immaġni
         
            Nota ta’ gwida:
            (*) It-testijiet għandu jitwettqu hekk:
            għal annimali ovini u kaprini:
            test annwali għall-bruċellożi b’riżultat negattiv għal wieħed mit-testijiet deskritti taħt l-Anness Ċ tad-Direttiva tal-Kunsill 91/68/KEE
            għal annimali bovin (Bos Taurus, Bubalus bubalis u Bison bison):
            test annwali għall-bruċellożi b’riżultat negattiv għal wieħed mit-testijiet deskritti taħt l-Anness Ċ tad-Direttiva tal-Kunsill 64/432/KEE
            test annwali għat-tuberkolożi b’riżultat negattiv għat-test tuberkoliniku intra-dermiku kif deskritt fl-Anness Ċ tad-Direttiva tal-Kunsill 64/432/KEE
            għal kamelidi
            test annwali għall-bruċellożi b’riżultat negattiv għal wieħed mit-testijiet deskritti taħt l-Anness I Parti 4 tad-Direttiva tal-Kunsill 79/542/KEE
            test annwali għat-tuberkolożi b’riżultat negattiv għat-test tuberkoliniku intra-dermiku kif deskritt taħt l-Anness I Parti 4 tad-Direttiva tal-Kunsill 79/542/KEE
            Noti
         
         
            
         Test ta 'immaġni
         
            ADDENDUM 1
            Data
            Timbru u firma tal-veterinarju uffiċjali
            1. Is-sid (imla biss jekk jinbidel is-sid)
            ADDENDUM 2
            Data
            Timbru u firma tal-veterinarju uffiċjali
            1. Is-sid (imla biss jekk jinbidel is-sid)
            1.1 Isem
            1.1 Isem
            1.2 Kunjom
            1.2 Kunjom
            1.3 Indirizz
            1.3 Indirizz
            1.4 Kodiċi postali
            1.4 Kodiċi postali
            1.5 Belt
            1.5 Belt
            1.6 Pajjiż
            1.7 Numru tat-telefon
            1.8 GSM (1)
            1.6 Pajjiż
            1.7 Numru tat-telefon
            1.8 GSM (1)
            1.9 Fax (1)
            1.9 Fax (1)
            1.10 e-mail (1)
            1.10 e-mail (1)
            (1) mhux obbligatorju
            (1) mhux obbligatorju
            Sekwenza tat-titoli, tan-numerazzjoni tal-paġni u tal-lingwi:
            1. Is-sekwenza tat-titoli (inklużi n-numru) tal-mudell tal-passaport għandu jkun segwit bir-reqqa.
            2. Kull paġna tal-passaport għandha tkun innumerata fil-qiegħ. In-numri tal-paġni tal-passaport kif maħruġ għandu jkun indikat fuq l-ewwel paġna fil-format li jmiss: 1 minn [daħħal in-numru totali tal-paġni].
            3. It-titoli għandhom jingħataw fil-lingwa (i) uffiċjali tal-Istat Membru tal-ħruġ u bl-Ingliż.
            4. Id-daqs u l-forma tal-‘kaxex’ tal-mudell tal-passaport huma indikattivi u ma jorbtux.
         
      
      
         ANNESS IV
         PASSAPORT GĦALL-GĦASAFAR U ANNIMALI GERRIEMA F’ĊIRKU jew F’WIRJA TA’ L-ANNIMALI
         
            
         Test ta 'immaġni
         
            QOXRA
            QOXRA
            UNJONI EWROPEA
            [STAT MEMBRU]
            PASSAPORT TA’ L-ANNIMALI: GĦASAFAR
            U ANNIMALI GERRIEMA
            (ĊIRKI U WIRJIET TA’ L-ANNIMALI)
            Numru
            Maħruġ fi il- / /
            L-awtorità kompetenti
            Servizz reġjonali/lokali ta’
         
         
            
         Test ta 'immaġni
         
            1. Is-sid
            2. Deskrizzjoni u identifikazzjoni ta’ l-annimali
            1.1 Isem
            2.1 Speċi
            1.2 Kunjom
            2.2 Razza
            1.3 Indirizz
            2.3 Numri ta’ l-identifikazzjoni individwali (jekk prattiku)
            1.4 Kodiċi postali
            1.5 Belt
            1.6 Pajjiż
            1.7 Numru tat-telefon
            1.8 GSM (1)
            1.9 Fax (1)
            1.10 e-mail (1)
            3. Noti
            (1) mhux obbligatorju.
            F’każ ta’ tibdil tas-sid din it-taqsima għandha titħassar u l-addendum relevanti għandu jimtela
            L-identifikazzjoni għandha tkun ivverifikata qabel ma tiddaħħal reġistrazzjoni oħra f’dan il-passaport.
         
         
            
         Test ta 'immaġni
         
            4. Tilqim ta’ qabel
            4.1 Data
            5. Dettalji ta’ l-ittestjar (*)
            4.2 Tilqima
            4.3 Timbru u firma
            5.1 Data
            5.2 Test
            5.3 Riżultat
            5.4 Timbru u
            firma (veteri-narju uffiċjali)
            (*) għall-ħamiem:
            tilqim annwali contra l-marda Newcastle.
         
         
            
         Test ta 'immaġni
         
            ADDENDUM 1
            Data
            Timbru u firma tal-veterinarju uffiċjali
            1. Is-sid (imla biss jekk jinbidel is-sid)
            ADDENDUM 2
            Data
            Timbru u firma tal-veterinarju uffiċjali
            1. Is-sid (imla biss jekk jinbidel is-sid)
            1.1 Isem
            1.1 Isem
            1.2 Kunjom
            1.2 Kunjom
            1.3 Indirizz
            1.3 Indirizz
            1.4 Kodiċi postali
            1.4 Kodiċi postali
            1.5 Belt
            1.5 Belt
            1.6 Pajjiż
            1.7 Numru tat-telefon
            1.8 GSM (1)
            1.6 Pajjiż
            1.7 Numru tat-telefon
            1.8 GSM (1)
            1.9 Fax (1)
            1.9 Fax (1)
            1.10 e-mail (1)
            1.10 e-mail (1)
            (1) mhux obbligatorju.
            (1) mhux obbligatorju.
            Sekwenza tat-titoli, tan-numerazzjoni tal-paġni u tal-lingwi:
            1. Is-sekwenza tat-titoli (inklużi n-numru) tal-mudell tal-passaport għandu jkun segwit bir-reqqa.
            2. Kull paġna tal-passaport għandha tkun innumerata fil-qiegħ. In-numri tal-paġni tal-passaport kif maħruġ għandu jkun indikat fuq l-ewwel paġna fil-format li jmiss: 1 minn [daħħal in-numru totali tal-paġni].
            3. It-titoli għandhom jingħataw fil-lingwa (i) uffiċjali tal-Istat Membru tal-ħruġ u bl-Ingliż.
            4. Id-daqs u l-forma tal-‘kaxex’ tal-mudell tal-passaport huma indikattivi u ma jorbtux.